5. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 5300 της 24 Σεπτ./3 Νοεμ. 1979 (ΦΕΚ Β΄ 1008) Περί συγκροτήσεως Συμβουλίου Ιατρικών ερευνών και Κλαδικών Επιτροπών. Έχοντας υπόψη: 1.Τις διατάξεις του Νόμ. 706/77 «περί προωθήσεως της Επιστημονικής Ερεύνης και της Τεχνολογίας» και ειδικώτερα την παρ. 1 του άρθρ. 15. 2.Τις διατάξεις του Π.Δ. 916/1978 «περί Οργανισμού της Υπηρεσίας Επιστημονικής Ερεύνης και Τεχνολογίας (ΥΕΕΤ)», 3.Τις ανάγκες για την διεκπεραίωση του Εθνικού Προγράμματος Ερευνών και Τεχνολογίας (ΕΠΕΤ) στην περιοχή «3» (Προστασία και Βελτίωση της Υγείας), που συμπληρώνει και επικουρεί το ερευνητικό έργο που επιτελείται σήμερα στα ΑΕΙ, τα ερευνητικά και νοσηλευτικά ιδρύματα και άλλους φορείς, με χρηματοδότηση ερευνητικών έργων στους τομείς της προληπτικής ιατρικής, της θεραπευτικής νόσων, της ψυχικής υγείας, της ογκολογίας, των συστημάτων περιθάλψεως και της ιατρικής οικονομίας, και έχοντας συνεκτιμήσει: α)Την εθνική ανάγκη για ιδιαίτερα εντατική και οργανωμένη ερευνητική προσπάθεια στην περιοχή της Προστασίας και Βελτιώσεως της Υγείας κάτω από τις σημερινές προοπτικές και συνθήκες, β)Ότι η προσπάθεια αυτή μπορεί να επιτύχει μόνο με τον συντονισμό των δραστηριοτήτων και με τη συνεργασία των ερευνητικών φορέων της χώρας. γ)Ότι η έρευνα ανταποκρίνεται στις εθνικές ανάγκες όταν από τη μια πλευρά βασίζεται στην κοινωνική πολιτική και από την άλλη εξασφαλίζεται η εφαρμογή και αξιοποίηση των αποτελεσμάτων της, αποφασίζουμε: Συγκροτούμε για το Εθνικό Πρόγραμμα Ερευνών και Τεχνολογίας (ΕΠΕΤ). Α.Συμβούλιο Ιατρικών Ερευνών, και Β.Κλαδικές Επιτροπές που αντιστοιχούν στα επί μέρους προγράμματα ιατρικών ερευνών του Εθνικού Προγράμματος Ερευνών και Τεχνολογίας, με τις αρμοδιότητες, τη σύνθεση και τον τρόπο λειτουργίας που ορίζονται στα επόμενα. Α.Συμβούλιο Ιατρικών Ερευνών (Σ.Ι.Ε.) Έργο του Συμβουλίου Ιατρικών Ερευνών Άρθρ.1.-΄Εργο και αρμοδιότητες του Σ.Ι.Ε. είναι η γνωμοδότηση και διατύπωση προτάσεων για την ανάπτυξη και αξιοποίηση των ιατρικών ερευνών στην Ελλάδα, και ειδικότερα για: α)Την ερευνητική πολιτική της Χώρας στον τομέα των ιατρικών ερευνών. β)Τις προτεραιότητες στη χρηματοδότηση των ιατρικών ερευνών και γ)Αναγκαίες θεσμικές, οργανωτικές και διοικητικές ρυθμίσεις στους φορείς εκτελέσεως της ιατρικής έρευνας. Σύνθεση Συμβουλίου Ιατρικών Ερευνών Άρθρ.10.-1.Σε κάθε Επιτροπή ορίζεται από τους Υπουργούς Συντονισμού και Κοιν. Υπηρεσιών ένα από τα μέλη της ως Υπεύθυνος για την εν γένει λειτουργία της. Στα καθήκοντα του Υπευθύνου περιλαμβάνονται: α)Να φροντίζει για τον κατάλληλο τόπο συνεδριάσεως ώστε να εξασφαλίζεται η απρόσκοπτη συμμετοχή των μελών. β)Να ορίζει τον αριθμό και την διάρκεια των συνεδριάσεων για κάθε σύνοδο της Επιτροπής ώστε να καλυφθούν όλα τα θέματα της Ημερησίας Διατάξεως, και γ)Να κατευθύνει τις συζητήσεις έτσι ώστε να διαμορφώνονται και διατυπώνονται σαφείς γνώμες της Επιτροπής. 2.Αν χρειασθεί, ο Υπεύθυνος αναπληρώνεται από άλλο μέλος της Επιτροπής, που εκλέγεται από τα μέλη της. 3.Χρέη Γραμματέως κάθε Επιτροπής εκτελεί υπάλληλος της ΥΕΕΤ που ορίζεται από τον Προϊστάμενό της. Σύγκληση. Ημερήσια Διάταξη. Απαρτία Άρθρ.11.-1.Τα μέλη προσκαλούνται σε συνεδριάσεις από τον Γραμματέα κάθε Επιτροπής, μετά από συνεννόηση με τον Υπεύθυνο. 2.Κάθε επιτροπή είναι σε απαρτία όταν είναι παρόντα τα μισά συν ένα μέλη της. 3.Ο Υπεύθυνος της Επιτροπής διαπιστώνει την απαρτία, κηρύσσει την έναρξη της συνεδριάσεως, και κατευθύνει τη συζήτηση δίνοντας τον λόγο στον εισηγητή για κάθε θέμα με τη σειρά που αναφέρονται στην Ημερήσια Διάταξη. 4.Μετά το τέλος της συζητήσεως για κάθε θέμα, ο Υπεύθυνος της Επιτροπής φροντίζει αμέσως για τη σαφή διατύπωση της γνώμης που επικράτησε, ώστε ν’ αποτυπωθεί με ακρίβεια στα πρακτικά. 5.Οι Επιτροπές, με έγκριση του Υπεύθυνου τους, μπορούν να συζητούν και να εκφράζουν γνώμη και για θέματα της αρμοδιότητός τους που δεν είναι γραμμένα στην Ημερήσια Διάταξη. Εισηγητής. Έκτακτοι παρευρισκόμενοι Άρθρ.12.-1.Σε κάθε Επιτροπή μετέχει ως εισηγητής ο αντίστοιχος Συντονιστής Προγράμματος της ΥΕΕΤ, που ορίζεται με απόφαση του Προϊσταμένου της ΥΕΕΤ. 2.Στις συνεδριάσεις των Επιτροπών μπορεί να παρίσταται ο Προϊστάμενος ή ο Διευθυντής Επιστημονικής Πολιτικής της ΥΕΕΤ. 3.Εφ’ όσον η Επιτροπή το κρίνει σκόπιμο, στις συνεδριάσεις της μπορεί να προσκληθούν οι συντάκτες ερευνητικών προτάσεων για να υποστηρίξουν προφορικά την πρότασή τους ή ειδικοί επιστήμονες για να γνωματεύσουν για τις προτάσεις ή για οποιοδήποτε άλλο θέμα που συζητά η Επιτροπή. Πρακτικά Άρθρ.13.-1.Για κάθε συνεδρίαση της κάθε Επιτροπής τηρούνται πρακτικά με τη φροντίδα του Γραμματέα. Περιλαμβάνουν σύντομη περίληψη των όσων συζητήθηκαν από τα μέλη της Επιτροπής και σαφή διατύπωση των τελικών συμπερασμάτων, γνωματεύσεων ή προτάσεων. 2.Με φροντίδα του Γραμματέα της κάθε Επιτροπής, τα βασικά σημεία των πρακτικών εγκρίνονται στο τέλος της κάθε συνόδου από όλα τα μέλη που μετείχαν στη σύνοδο, μετά επικυρώνονται στο σύνολό τους από τον Υπεύθυνο και τηρούνται σε ειδικό αρχείο στην ΥΕΕΤ. Εφαρμογή των γνωμοδοτήσεων και προτάσεων των Επιτροπών Άρθρ.14.-1.Μετά τη λήξη των εργασιών κάθε συνεδριάσεως, η Επιτροπή δίδει στην ΥΕΕΤ, είτε μέσω των πρακτικών είτε χωριστά, γνωμάτευση για κάθε θέμα που εισηγήθηκε η ΥΕΕΤ. Ειδικότερα για την αξιολόγηση ερευνητικών προτάσεων (κατά το Άρθρ. 8, εδάφ. γ), η γνωμάτευση της Επιτροπής περιλαμβάνει: α)Κατάλογο των προτάσεων που κρίνεται σκόπιμο να χρηματοδοτηθούν χωρίς μεταβολές. Οι προτάσεις ιεραρχούνται με σειρά προτεραιότητας για χρηματοδότηση. β)Κατάλογο των προτεινομένων έργων που χρειάζονται επανεξέταση (π.χ. μείωση ή αύξηση προϋπολογισμού). Και αυτά τα έργα ιεραρχούνται. γ)Κατάλογο των έργων που η Επιτροπή δεν θεωρεί άξια να χρηματοδοτηθούν από το εθνικό Πρόγραμμα Ερευνών και Τεχνολογίας. Και τεκμηριώνει όλες τις επιλογές με βάση τα κριτήρια που έχουν υιοθετηθεί για το ΕΠΕΤ. Εφ’ όσον λαμβάνονται υπόψη και άλλα κριτήρια, αυτά αναφέρονται σαφώς καθώς και οι λόγοι που τα επιβάλλουν. 2.Όταν οι γνωματεύσεις και προτάσεις των Επιτροπών, χρειάζεται να τεθούν υπόψη του Συμβουλίου Ιατρικών Ερευνών είτε των άλλων γνωμοδοτικών ή εκτελεστικών οργάνων που αναφέρονται στο Άρθρ. 7, φροντίζει γι’ αυτό ο Γραμματέας κάθε Επιτροπής. Μετακινήσεις, Δαπάνες Άρθρ.15.-Ο Προϊστάμενος της ΥΕΕΤ εγκρίνει τις μετακινήσεις των μελών των Κλαδικών Επιτροπών για να συμμετάσχουν στις συνεδριάσεις. Για όσα μέλη μετακινούνται εκτός έδρας ή αντίστοιχη ημερήσια αποζημίωση και τα οδοιπορικά έξοδα βαρύνουν το έργο 7820700 «Δαπάνες ΕΠΕΤ» της ΣΑΜ 7920. (Αντί για τη σελ. 336,17) Σελ. 336,17(α) Τεύχος ΣΤ21-Σελ. 133 Επιστημονική Έρευνα και Τεχνολογία 24.Γ.μ.5 Άρθρ.2.-Το Σ.Ι.Ε. απαρτίζεται από έως 16 μέλη που προέρχονται από τους οργανωτικούς, ερευνητικούς, εκπαιδευτικούς και παραγωγικούς φορείς που μετέχουν στη χρηματοδότηση, δημιουργία υποδομής, εκτέλεση, εφαρμογή και εκμετάλλευση των αποτελεσμάτων των ιατρικών ερευνών. Τα μέλη ορίζονται με κοινές αποφάσεις των Υπουργών Συντονισμού και Κοινωνικών Υπηρεσιών και με θητεία που μπορεί να παρατείνεται ή διακόπτεται έτσι, ώστε κάθε δύο χρόνια να ανανεώνεται περίπου το ένα τρίτο των μελών. Σύγκληση του Συμβουλίου Ιατρικών Ερευνών Άρθρ.3.-1.Το Συμβούλιο Ιατρικών Ερευνών συγκαλείται σε συνεδριάσεις με πρόσκληση του προέδρου του Συμβουλίου ή του αναπληρωτού αυτού. 2.Τα οδοιπορικά έξοδα και οι ημερήσιες αποζημιώσεις των μελών που χρειάζεται να ταξιδέψουν από άλλη πόλη για να μετάσχουν στις συνεδριάσεις θα καλύπτονται από την ΥΕΕΤ (έργο 7820700 «Δαπάνες ΕΠΕΤ» της ΣΑΜ 7920). Τόπος συνεδριάσεων. Ημερήσια Διάταξη. Γραμματεύς Άρθρ.4.-1.Το Συμβούλιο Ιατρικών Ερευνών συνέρχεται σε αίθουσα είτε του Υπουργείου Κοινωνικών Υπηρεσιών είτε του ΥΕΕΤ. 2.Πριν από την ημέρα της συγκλήσεως του Συμβουλίου κοινοποιείται στα μέλη του η Ημερήσια Διάταξη των θεμάτων για συζήτηση μαζί με τα σχετικά κείμενα που έχουν προετοιμασθεί. 3.Χρέη Γραμματέως του Σ.Ι.Ε. εκτελεί υπάλληλος της ΥΕΕΤ που ορίζεται από τον Προϊστάμενο της ΥΕΕΤ. Απαρτία. Διεξαγωγή συζητήσεων Ψηφοφορία. Έκδοση αποφάσεων. Άρθρ.5.-1.Το Συμβούλιο είναι σε απαρτία όταν είναι παρόντα τουλάχιστον 9 μέλη του. 2.Ο Πρόεδρος του Συμβουλίου διαπιστώνει την απαρτία, κηρύσσει την έναρξη της συνεδριάσεως, και δίνει το λόγο στους εισηγητές με την σειρά των θεμάτων που αναφέρονται στην Ημερήσια Διάταξη, χωρίς να αποκλείεται η πρόταξη κάποιου θέματος. 3.Μετά το τέλος της συζητήσεως για κάθε θέμα, το Συμβούλιο διατυπώνει τα συμπεράσματά του. Αν χρειασθεί μπορεί κατά την κρίση του προέδρου να γίνει και ψηφοφορία. Ο πρόεδρος διατυπώνει τη γνώμη που επικράτησε σε κάθε θέμα, ώστε να αποτυπωθεί με ακρίβεια στα πρακτικά από τον Γραμματέα. 4.Το Συμβούλιο, με έγκριση του προέδρου του, μπορεί να συζητά και ν’ αποφασίζει και για θέματα που δεν είναι γραμμένα στην Ημερήσια Διάταξη. (Μετά τη σελ. 336,14) Σελ. 336,15 Τεύχος 741-Σελ. 55 Επιστημονική Έρευνα και Τεχνολογία 24.Γ.μ.5 Πρακτικά Άρθρ.6.-1.Για κάθε συνεδρίαση του Συμβουλίου τηρούνται πρακτικά, με τη φροντίδα του Γραμματέα. Περιλαμβάνουν σύντομη περίληψη των όσων συζητήθηκαν από τα μέλη του Συμβουλίου και σαφή διατύπωση των τελικών συμπερασμάτων και αποφάσεων. 2.Τα πρακτικά επικυρώνονται από το Συμβούλιο στην αρχή της επομένης συνεδριάσεώς του. 3.Τα πρακτικά τηρούνται σε ειδικό αρχείο της Υπηρεσίας Επιστημονικής Ερεύνης και Τεχνολογίας, μαζί με τους φακέλους των θεμάτων που συζητήθηκαν κατά τη συνεδρίαση. Εφαρμογή των γνωμοδοτήσεων και προτάσεων Άρθρ.7.-Οι γνωμοδοτήσεις και προτάσεις του Σ.Ι.Ε. που διατυπώνονται στα πρακτικά διαβιβάζονται για εφαρμογή με φροντίδα του Γραμματέως και της ΥΕΕΤ είτε στις αρμόδιες Διευθύνσεις της ΥΕΕΤ ή στις αρμόδιες υπηρεσίες του Υπουργείου Κοιν. Υπηρ. ή άλλων Υπουργείων, είτε στους ερευνητικούς, εκπαιδευτικούς, χρηματοδοτικούς και παραγωγικούς φορείς στους οποίους αφορούν ή, ανάλογα με την περίπτωση, στο Γνωμοδοτικό Συμβούλιο Ερευνών και Τεχνολογίας (Άρθρ. 5 του Νόμ. 706/77) ή στην Επιτροπή Επιστημονικής Ερεύνης και Τεχνολογίας (Άρθρ. 3 του Νόμ. 706/77) ή σε άλλους αρμόδιους Υπουργούς. Β.Κλαδικές Επιτροπές. Έργο των Κλαδικών Επιτροπών Άρθρ.8.-Έργο κάθε μιας από τις Κλαδικές Επιτροπές στον τομέα της θα είναι: α)Η επιλογή στόχων και προτεραιοτήτων σύμφωνα με τη διαδικασία που εκάστοτε ακολουθείται για το Εθνικό Πρόγραμμα Ερευνών και Τεχνολογίας. Η διαδικασία περιλαμβάνει, μεταξύ άλλων, τα εξής στάδια: Διατύπωση στόχων που προκύπτουν από Πρόγραμμα Αναπτύξεως και την πολιτική της Κυβερνήσεως ή προτείνονται από ερευνητές ή χρήστες των ερευνών στον τομέα με τον οποίο ασχολείται η Επιτροπή. Συσχέτιση με την μέχρι τώρα ερευνητική εργασία για αυτούς τους στόχους. Χαρακτηρισμός προτεραιοτήτων ανάμεσα στους στόχους, εκτίμηση της δυνατότητας πραγματοποιήσεώς τους, πρόταση στρατηγικής για την επίτευξή τους και εκτίμηση του αναγκαίου χρόνου και προϋπολογισμού. Εισήγηση στο Συμβούλιο Ιατρικών Ερευνών. β)Η υπόδειξη προγραμμάτων, μέχρι και η προδιαγραφή έργων, για κατευθυνόμενη έρευνα. Σελ. 336,16 Τεύχος 741-Σελ. 56 γ)Η αξιολόγηση, επιλογή και ιεράρχηση ερευνητικών έργων που προτείνονται από τους ερευνητές στα πλαίσια των στόχων του Εθνικού Προγράμματος Ερεύνης και Τεχνολογίας (ΕΠΕΤ) με βάση την εισήγηση της αρμόδιας Διευθύνσεως της ΥΕΕΤ, στην οποία επισυνάπτονται και οι γνωματεύσεις εμπειρογνωμόνων που χρησιμοποιήθηκαν από την ΥΕΕΤ για κάθε προτεινόμενο έργο. Η ΥΕΕΤ θέτει υπόψη της Επιτροπής: ι.τον κατάλογο των κριτηρίων αξιολογήσεως και ιι.Το ύψος των κονδυλίων που έχουν εγκριθεί για χρηματοδότηση στον τομέα της αρμοδιότητάς της. δ)Η διατύπωση προτάσεων για σκόπιμη συνεργασία ερευνητικών φορέων και για την τοπική δικτύωση και χρονική κλιμάκωση αλληλοσυμπληρουμένων ερευνητικών έργων. ε)Η γνωμάτευση, μετά σχετικό ερώτημα της ΥΕΕΤ ή του Υπουργείου Κοινωνικών Υπηρεσιών, για την πορεία της εκτελέσεως των ερευνητικών έργων και την συνέχιση, τροποποίηση ή διακοπή τους. ς)Η γνωμάτευση για αναγκαίες ενέργειες ή επενδύσεις υποδομής στην περιοχή τους, όπως π.χ. για την δημιουργία ειδικευμένου προσωπικού, παροχή κινήτρων κλπ. Σύνθεση Κλαδικών Επιτροπών Άρθρ.9.-Οι Κλαδικές Επιτροπές απαρτίζονται από μέχρι 9 μέλη η κάθε μία, που προέρχονται από (α) τα ανώτατα Εκπαιδευτικά Ιδρύματα, (β) τους ερευνητές και τα διοικητικά και οργανωτικά στελέχη του Υπουργείου Κοινωνικών Υπηρεσιών και (γ) από άλλους φορείς, δημοσίους ή ιδιωτικούς που μετέχουν στον προγραμματισμό, εκτέλεση και εφαρμογή των ιατρικών ερευνών, στον υπόψη κλάδο. Τα μέλη τους ορίζονται με κοινές αποφάσεις των Υπουργών Συντονισμού και Κοινωνικών Υπηρεσιών και με θητεία που μπορεί να παρατείνεται ή διακόπτεται έτσι ώστε κάθε δύο χρόνια να ανανεώνεται περίπου το ένα τρίτο των μελών. Με την παρούσα απόφαση συγκροτούμε 5 Κλαδικές Επιτροπές. 1.Επιτροπή για την Προαγωγή της Υγείας και την Προληπτική Ιατρική. 2.Επιτροπή Ερευνών για Κληρονομικές, Σοβαρές και Χρόνιες Νόσους. 3.Επιτροπή Ερευνών για την Ψυχική Υγεία. 4.Επιτροπή Ογκολογικών Ερευνών. 5.Επιτροπή για Συστήματα Περιθάλψεως και την Ιατρική Οικονομία. 24.Γ.μ.5 Επιστημονική Έρευνα και Τεχνολογία Υπεύθυνοι Επιτροπών. Γραμματεύς 